section_heading: Reprezentativna karijera
paragraph_text: Za talijansku nogometnu reprezentaciju debitirao je 24. ožujka 2016. u prijateljskoj utakmici protiv Španjolske koja je završila 1:1.<ref> Svoj prvi gol za reprezentaciju zabio je iz penala 7. rujna 2018. Poljskoj s kojom je Italija također odigrala utakmicu 1:1.<ref><ref> U lipnju 2021. talijanski izbornik Roberto Mancini objavio je popis igrača talijanske reprezentacije za odgođeno Europsko prvenstvo 2020., među kojima je bio i Jorginho.<ref> Dana 6. srpnja igrana je polufinalna utakmica između Italije i Španjolske, a rezultat na kraju produžetaka bio je 1:1. Italija je dobila Španjolsku 4:2 na penalima, a Jorginho je uspješno izveo posljednji penal.<ref><ref> Italija je u finalu održanom pet dana kasnije igrala protiv Engleske te je rezultat na kraju produžetaka ponovno bio 1:1. Engleski golman Jordan Pickford obranio je Jorginhov penal, no Bukayo Saka je promašio idući penal te je time Italija osvojila Europsko prvenstvo 2020. dobivši Englesku 4:2 na penale.<ref> Jorginho je kasnije uvršten u momčad natjecanja.